|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ**  **ΤΜΗΜΑ Α’-ΠΡΟΜΗΘΕΙΩΝ** | | |  | **ΑΔΑ:** **ΨΚ7546ΜΠ3Ζ-ΛΝΟ**  **Αθήνα, 6 /11/ 2019**  **Αριθ. Πρωτ.:** **Δ.Π.Δ.Υ.Κ.Υ. Α.Α.Δ.Ε. Α 1152562 ΕΞ 2019** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 53 Αθήνα |
| Πληροφορίες | : | Ε. Κούγια |
| Τηλέφωνο | : | 213-1624224 |
| Fax | : | 213-1624227 |
| E-Mail | : | eir.kougia@aade.gr |
| Url | : | www.aade.gr |

**ΘΕΜΑ: «Πρόσκληση υποβολής προσφορών για την ανάθεση υπηρεσιών ανάπτυξης Πληροφοριακού Συστήματος Διαχείρισης Ηλεκτρονικών Ραντεβού για τον προγραμματισμό και την παρακολούθηση των επισκέψεων στις Δ.Ο.Υ. και τα Ελεγκτικά Κέντρα»**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (Α.Α.Δ.Ε.)  Ερμού 23-25, 105 63 Αθήνα |
| **Ειδικός Φορέας:** | 1023-801-0000000 |
| **ΚΑΕ:** | 2420989001 |
| **CPV :** | 72212600-5 ([Υπηρεσίες ανάπτυξης λογισμικού βάσεων δεδομένων και λειτουργικών συστημάτων](https://www.contracts.gr/cpv/1dbffcd8-f0a8-42f1-b51e-c4564dd4f4ae)) |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής |
| **Προϋπολογισθείσα δαπάνη:** | 24.552,00 € συμπεριλαμβανομένου Φ.Π.Α. βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α 1148727 ΕΞ 2019 (ΑΔΑ: ΨΣΝΡ46ΜΠ3Ζ-Ζ2Γ ) Απόφασης ανάληψης πολυετούς υποχρέωσης |
| **Καταληκτική ημερομηνία υποβολής προσφορών:** | 13/11/2019 και ώρα 14:30 |
| **Διάρκεια ισχύος προσφορών:** | 180 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

Η Ανεξάρτητη Αρχή Δημοσίων Εσόδων προβαίνει σε δημόσια πρόσκληση υποβολής προσφορών για την ανάθεση υπηρεσιών ανάπτυξης Πληροφοριακού Συστήματος Διαχείρισης Ηλεκτρονικών Ραντεβού για τον προγραμματισμό και την παρακολούθηση των επισκέψεων στις Δ.Ο.Υ. και τα Ελεγκτικά Κέντρα.

Ο συνολικός διαθέσιμος προϋπολογισμός ανέρχεται στο ποσό των **είκοσι τεσσάρων χιλιάδων πεντακοσίων πενήντα δύο ευρώ (24.552,00 €) συμπεριλαμβανομένου Φ.Π.Α., ήτοι: {19.800,00€ πλέον 4.752,00 € Φ.Π.Α. (24%) }**. Το εν λόγω ποσό θα βαρύνει τις πιστώσεις του Τακτικού προϋπολογισμού Εξόδων της Α.Α.Δ.Ε. στον Α.Λ.Ε. 2420989001 «Έξοδα για λοιπές υπηρεσίες» του Ειδικού Φορέα 1023-801-0000000 για το οικονομικό έτος 2020.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: <http://www.aade.gr> .

### Τεχνικές Προδιαγραφές

Η αρχιτεκτονική του Πληροφοριακού Συστήματος των Ηλεκτρονικών Ραντεβού θα περιλαμβάνει δυο επιμέρους υποσυστήματα, την εξωτερική εφαρμογή (Web Portal App) και την εσωτερική εφαρμογή διαχείρισης ραντεβού.

Η εξωτερική εφαρμογή θα υλοποιηθεί σε Java (Standard ή J2EE), σύμφωνα με τις προδιαγραφές ανάπτυξης εφαρμογών για το Taxisnet. Η πιστοποίηση χρήστη θα γίνεται χρησιμοποιώντας τις υποδομές πιστοποίησης του Taxisnet και την λειτουργικότητα Single Sign On που ήδη υπάρχει. Η εξωτερική εφαρμογή δεν θα τηρεί δεδομένα σε δική της βάση, αλλά θα αντλεί το σύνολο της πληροφορίας που χρειάζεται, μέσω επικοινωνίας με την εσωτερική εφαρμογή πάνω από κατάλληλο API.

Η εσωτερική εφαρμογή θα υλοποιηθεί ως σύστημα διαχείρισης υποθέσεων με τη χρήση εργαλείων και Συστημάτων Διαχείρισης Επιχειρησιακών Διαδικασιών (Business Process Management Systems). Κάθε αίτημα για ραντεβού θα αντιμετωπίζεται ως μια υπόθεση, ενώ θα υλοποιηθούν και λειτουργικότητες όπως η κατασκευή συγκεντρωτικών αναφορών, η προβολή ημερολογίου, κ.λπ. που ξεφεύγουν από την διαχείριση και τη ροή εργασίας μιας υπόθεσης. Επιπλέον, το σύστημα θα πρέπει να έχει εγγενείς δυνατότητες διασύνδεσης με τρίτα συστήματα πιστοποίησης (LDAP), διαχείρισης χρηστών, ρόλων και οργανογράμματος, γραφικής διεπαφής εκτέλεσης ενεργειών (tasks), διασύνδεσης με το ELENXIS για την άντληση στοιχείων Ελέγχου (αριθμός Εντολής Ελέγχου, στοιχεία Ελεγκτή κ.λπ.) και με τα TAXIS και TAXISnet για την άντληση στοιχείων του φορολογουμένου.

Το Πληροφοριακό Σύστημα των Ηλεκτρονικών Ραντεβού θα εγκατασταθεί στην κεντρική υποδομή της Γενικής Γραμματείας Πληροφοριακών Συστημάτων Δημόσιας Διοίκησης (Γ.Γ.Π.Σ.Δ.Δ.), στο πλαίσιο της Συμφωνίας Επιπέδου Εξυπηρέτησης (SLA) μεταξύ Α.Α.Δ.Ε. και τη Γ.Γ.Π.Σ.Δ.Δ..

Η εγκατάσταση θα πραγματοποιηθεί από τον Ανάδοχο με την συνεργασία της Γ.Γ.Π.Σ.Δ.Δ σε εικονικές μηχανές (VM) ανεξάρτητες από το σύστημα της Ηλεκτρονικής Βιβλιοθήκης, με τις ακόλουθες προδιαγραφές:

* Για τον Διακομιστή Εξυπηρέτησης Εφαρμογών (Application Server) απαιτούνται:

| **Υποδομή** | **Ελάχιστες απαιτήσεις** | **Προτεινόμενη υποδομή** |
| --- | --- | --- |
| Λειτουργικό Σύστημα | Windows Server 2008 R2 | Windows Server 2012 R2 Standard Edtn |
| Επεξεργαστής | Intel Xeon 2 cores 64 bit | 4 cores, 64 bit processor |
| Μνήμη | 24 GB RAM | >= 32 GB RAM |
| Storage | 400 GB SATA | >= 500 GB SATA ή SAS |

* Για τη βάση δεδομένων απαιτούνται δύο (2) **Διακομιστές Βάσης Δεδομένων** (Database Servers) και κατάλληλος χώρος αποθήκευσης (Storage) για τη δημιουργία Cluster, ως ακολούθως:

| **Υποδομή** | **Ελάχιστες απαιτήσεις** | **Προτεινόμενη υποδομή** |
| --- | --- | --- |
| Λειτουργικό Σύστημα | Windows Server 2008 R2 | Windows Server 2012 R2 Standard Edtn |
| Επεξεργαστής | Intel Xeon 2 cores 64 bit | 4 cores, 64 bit processor |
| Μνήμη | 24 GB RAM | >= 32 GB RAM |
| Storage | 400 GB SATA | >= 600 GB SATA ή SAS |

Ως λογισμικό για τη Βάση Δεδομένων θα χρησιμοποιηθεί το MS SQL Server Cluster Standard Editon για την επίτευξη υψηλής διαθεσιμότητας αυτής (Actve - Passive).και η εγκατάσταση του θα πραγματοποιηθεί από τον Ανάδοχο με την συνεργασία της Γ.Γ.Π.Σ.Δ.Δ, στις κατάλληλες εικονικές μηχανές που θα εξασφαλίσει η Γ.Γ.Π.Σ.Δ.Δ., η οποία θα προμηθευθεί και θα παρέχει τις απαιτούμενες άδειες χρήσης.

Μετά την υπογραφή της σχετικής Σύμβασης θα πραγματοποιηθεί από τον Ανάδοχο τυπική και αναλυτική καταγραφή των απαιτήσεων, με ενδιάμεσο παραδοτέο μια τεχνική αναφορά οριστικοποίησης προδιαγραφών. Σε αυτή θα περιλαμβάνονται σενάρια χρήσης και σενάρια ελέγχων αποδοχής. Οι έλεγχοι αποδοχής θα πραγματοποιηθούν από την Α.Α.Δ.Ε. και τη Γ.Γ.Π.Σ.Δ.Δ. με βάση τα σενάρια που θα έχει παραδώσει ο Ανάδοχος και σε αυτούς θα περιλαμβάνονται έλεγχοι αποδοτικής λειτουργίας σε καταστάσεις αυξημένου φόρτου.

Ο ανάδοχος θα αναλάβει, επίσης, την εκπαίδευση μιας ομάδας στελεχών της Α.Α.Δ.Ε. που με τη σειρά της θα εκπαιδεύσει τους τελικούς χρήστες του Συστήματος, δηλαδή τους υπάλληλους, οι οποίοι θα είναι επιφορτισμένοι με το κλείσιμο των ραντεβού (γραμματείες Δ.Ο.Υ., εκπρόσωποι εξυπηρέτησης σε κεντρικό επίπεδο - Κ.Ε.Φ.) καθώς και τους ελεγκτές, τους επόπτες τους, τους προϊσταμένους των Δ.Ο.Υ. ή του εκάστοτε Τμήματος Ελέγχου, τους υπαλλήλους της Διεύθυνσης Ελέγχων και την ομάδα Κεντρικού Διαχειριστή (Κ.Ε.Φ.). Για τους σκοπούς της εκπαίδευσης αλλά και για μελλοντική αναφορά θα δημιουργηθεί το αντίστοιχο εκπαιδευτικό υλικό (για τον τελικό χρήστη και για τον διαχειριστή) και υλικό τεκμηρίωσης.

### Κριτήρια επιλογής:

Οι προσφέροντες θα πρέπει να διαθέτουν:

-Αποδεδειγμένη εμπειρία στην ανάπτυξη διαδικτυακών εφαρμογών (Web Based Applicatons) και στη χρήση Εργαλείων και Συστημάτων Διαχείρισης Επιχειρησιακών Διαδικασιών (Business Process Management Systems).

-Τεχνική επάρκεια για την υλοποίηση της σύμβασης, η οποία να τεκμηριώνεται με την υλοποίηση και υποστήριξη αντίστοιχων έργων κατά την τελευταία πενταετία.

Με τον όρο «αντίστοιχες συμβάσεις» νοούνται: υπηρεσίες ανάπτυξης σύγχρονων, διαδικτυακών εφαρμογών, μέσω των οποίων πραγματοποιείται διαχείριση υποθέσεων και των αντίστοιχων ροών εργασίας, καθώς και αλληλεπίδραση με εξωτερικούς χρήστες.

Για την τεκμηρίωση της τεχνικής επάρκειας, ο Υποψήφιος θα πρέπει να καταθέσει βεβαιώσεις καλής εκτέλεσης ή τις σχετικές συμβάσεις, οι οποίες αθροιστικά να αποδεικνύουν τα παρακάτω:

* Επιτυχής Ολοκλήρωση τουλάχιστον τριών έργων σε δημόσιους φορείς, τα οποία αφορούν σε διαδικτυακή εφαρμογή μέσω της οποίας να πραγματοποιείται διαχείριση υποθέσεων.
* Επιτυχής Ολοκλήρωση ενός τουλάχιστον έργου σε δημόσιο φορέα, στο οποίο να παρέχεται η δυνατότητα μέσω διαδικτύου σε εξωτερικούς χρήστες για καταχώρηση αιτημάτων και η εσωτερική τους διαχείριση ως υποθέσεις / ροές εργασίας.
* Επιτυχής Ολοκλήρωση τουλάχιστον ενός έργου, στο οποίο ο αριθμός των υποστηριζόμενων χρηστών να υπερβαίνει τους 1.000.

### Κατάρτιση και υποβολή προσφορών

Οι προσφέροντες, καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο, στον οποίο πρέπει να αναγράφονται ευκρινώς τα παρακάτω:

|  |  |  |
| --- | --- | --- |
| ΠΡΟΣΦΟΡΑ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΑΝΑΠΤΥΞΗΣ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ ΔΙΑΧΕΙΡΙΣΗΣ ΗΛΕΚΤΡΟΝΙΚΩΝ ΡΑΝΤΕΒΟΥ  (αρ. πρωτ. ……………………………………… πρόσκληση υποβολής προσφορών) | | |
| ΠΡΟΣ:  ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ  ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ  ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝ  ΤΜΗΜΑ Α΄ ΠΡΟΜΗΘΕΙΩΝ | | |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

Οι προσφορές κατατίθενται σε ενιαίο σφραγισμένο φάκελο μέχρι και την **Τετάρτη 13** **Νοεμβρίου 2019** και **ώρα 14:30** , στη Γραμματεία του τμήματος Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 105 63, Αθήνα, 6ος όροφος).

Οι προσφέροντες μπορούν να καταθέτουν την προσφορά τους στην ως άνω διεύθυνση

1. προσωπικώς ή με εκπρόσωπό τους
2. ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω μηνύματος ηλεκτρονικής αλληλογραφίας **(email)** στην ηλεκτρονική διεύθυνση aadeprocurement@aade.gr.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

α) **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**, το οποίο συντάσσεται σύμφωνα με το συνημμένο υπόδειγμα του Παραρτήματος Α της παρούσης και πρέπει να είναι υπογεγραμμένη και σφραγισμένη από τον προσφέροντα ή το νόμιμο αυτού εκπρόσωπο,

β) Υπεύθυνη δήλωση της παρ. 4 του άρθρου 8 του Ν. 1599/1986, όπως ισχύει, σύμφωνα με το συνημμένο Υπόδειγμα του Παραρτήματος Β της παρούσης,

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφέροντες δύνανται για την κατάρτιση της προσφοράς τους να επικοινωνήσουν τηλεφωνικά ή μέσω μηνύματος ηλεκτρονικής αλληλογραφίας με την επισπεύδουσα Υπηρεσία της Α.Α.Δ.Ε., ήτοι με τη Διεύθυνση Ανάπτυξης Τελωνειακών, Ελεγκτικών και Επιχειρησιακών Εφαρμογών (Δ.Α.Τ.Ε.) (τηλ.: 2104802413, email: [g.lyridis@aade.gr](mailto:g.lyridis@aade.gr)).

Εναλλακτικές προσφορές δε θα γίνονται δεκτές. Επίσης δε γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διευκρινίσεων.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν ογδόντα (180) μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- Ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής.

Ειδικότερα, οι υπηρεσίες θα ανατεθούν στον υποψήφιο Ανάδοχο που θα προσφέρει τη χαμηλότερη τιμή, βάσει των υποβληθεισών οικονομικών προσφορών και θα έχει συμπληρώσει τη λέξη «ΝΑΙ» σε όλα τα πεδία της στήλης «ΑΠΑΝΤΗΣΗ» του «ΠΙΝΑΚΑ ΣΥΜΜΟΡΦΩΣΗΣ», σύμφωνα με το συνημμένο υπόδειγμα Τεχνικής και Οικονομικής Προσφοράς του Παραρτήματος Α της παρούσης.

Επισημαίνεται ότι, οι προσφορές δεν δύναται να ξεπεράσουν τον συνολικό διαθέσιμο προϋπολογισμό (24.552,00 € συμπεριλαμβανομένου Φ.Π.Α.).

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων Αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες, σε αυτή την περίπτωση, δεν έχουν καμιά οικονομική απαίτηση. Μετά τη κοινοποίηση της σχετικής Απόφασης Ανάθεσης, ο Ανάδοχος που θα επιλεγεί, θα κληθεί να υπογράψει σχετική σύμβαση με την Α.Α.Δ.Ε. προσκομίζοντας τα απαιτούμενα δικαιολογητικά. Πριν την έκδοση της Απόφασης Ανάθεσης ο ανάδοχος υποχρεούται να προσκομίσει στην Αναθέτουσα Αρχή (ως απόδειξη της μη ύπαρξης των λόγων αποκλεισμού του άρθρου 73, Ν. 4412/16), τα παρακάτω δικαιολογητικά:

* Νομιμοποιητικά έγγραφα εταιρείας
* Απόσπασμα Ποινικού Μητρώου σύμφωνα με τα οριζόμενα της παραγράφου 1 του άρθρου 73 του Ν. 4412/2016 ή εναλλακτικά (σύμφωνα με την παρ.9 του άρθρου 80  του ν.4412/2016 όπως προστέθηκε με το άρθρο 43 του Ν.4605/2019), ως απόδειξη για τη μη συνδρομή των λόγων αποκλεισμού της παραγράφου 1 του άρθρου 73, ο οικονομικός φορέας μπορεί να υποβάλλει υπεύθυνη δήλωση, εφόσον είναι φυσικό πρόσωπο ή σε περίπτωση που είναι νομικό πρόσωπο μπορεί να υποβάλει υπεύθυνη δήλωση εκ μέρους του νομίμου εκπροσώπου, όπως αυτός ορίζεται στην περίπτωση 79Α του ως άνω νόμου.
* Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν. 4412/2016.

Μετά την κοινοποίηση της Απόφασης Ανάθεσης, ο Ανάδοχος θα πρέπει να προσέλθει για την υπογραφή της σύμβασης, κατόπιν σχετικής πρόσκλησης της Διεύθυνσης Προμηθειών, Διαχείρισης Υλικού και Κτιριακών Υποδομών.

### Παράδοση –Παραλαβή

Ο Ανάδοχος υποχρεούται να ολοκληρώσει τις υπό ανάθεση υπηρεσίες κατ’ ανώτατο όριο **εντός 20 εβδομάδων** από την υπογραφή της σχετικής Σύμβασης με την Α.Α.Δ.Ε. και ανάρτησης αυτής στο ΚΗΜΔΗΣ.

Η υπηρεσία παραλαμβάνεται οριστικά μετά την πλήρη και προσήκουσα ολοκλήρωσή της, με την υποβολή των παραδοτέων από τον Ανάδοχο που θα επιλεγεί, την έκδοση της σχετικής Βεβαίωσης καλής εκτέλεσης από τη Διεύθυνση Υποστήριξης Ηλεκτρονικών Υπηρεσιών της Α.Α.Δ.Ε. και του αντίστοιχου Πρωτοκόλλου οριστικής παραλαβής από την αρμόδια Επιτροπή Παραλαβής Υπηρεσιών Πληροφορικής της Α.Α.Δ.Ε..

### Πληρωμή

Η πληρωμή του Αναδόχου θα πραγματοποιηθεί, μετά την ολοκλήρωση των υπό ανάθεση υπηρεσιών, οπότε και ο Ανάδοχος θα εκδώσει το αντίστοιχο τιμολόγιο παροχής υπηρεσιών και μετά την έκδοση του αντίστοιχου Πρωτοκόλλου οριστικής παραλαβής από την αρμόδια Επιτροπή Παραλαβής της Α.Α.Δ.Ε..

Η πληρωμή θα γίνεται σε Ευρώ, βάσει του τιμολογίου του Αναδόχου, με την έκδοση τακτικού χρηματικού εντάλματος πληρωμής, κατόπιν προσκόμισης από τον Ανάδοχο των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Σύμφωνα με το άρθρο 200 του Ν. 4412/2016, όπως ισχύει, για την πληρωμή θα απαιτηθούν κατ’ ελάχιστον τα κάτωθι δικαιολογητικά:

* Πρωτόκολλο οριστικής παραλαβής του συνόλου του συμβατικού αντικειμένου, σύμφωνα με το άρθρο 219 του Ν.4412/2016.
* Τιμολόγιο του Αναδόχου.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

Κατά τα λοιπά ισχύουν οι διατάξεις περί Δημοσίων Συμβάσεων του Ν. 4412/2016.

|  |  |
| --- | --- |
|  | **Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ**  **ΘΕΟΔΩΡΟΣ ΚΕΛΑΔΙΤΗΣ** |

**Συνημμένα**:

1. Παράρτημα Α: Έντυπο Τεχνικής και Οικονομικής Προσφοράς
2. Παράρτημα Β: Υπεύθυνη δήλωση

|  |
| --- |
| **ΠΑΡΑΡΤΗΜΑ Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αρ. ……………………………… Πρόσκλησης υποβολής προσφορών για την ανάθεση υπηρεσιών ανάπτυξης Πληροφοριακού Συστήματος Διαχείρισης Ηλεκτρονικών Ραντεβού για τον προγραμματισμό και την παρακολούθηση των επισκέψεων στις Δ.Ο.Υ. και τα Ελεγκτικά Κέντρα.** |
| **ΠΡΟΣ:** |
| **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Ημερομηνία:……………………....** |
| **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ** |
| **ΚΑΙ ΚΤΙΡΙΑΚΩΝ ΥΠΟΔΟΜΩΝ** |
| **ΤΜΗΜΑ Α΄ ΠΡΟΜΗΘΕΙΩΝ** |

**ΤΕΧΝΙΚΗ ΚΑΙ ΟΙΚΟΝΟΜΙΚΗ ΠΡΟΣΦΟΡΑ**

|  |  |  |
| --- | --- | --- |
| **Α. ΣΤΟΙΧΕΙΑ ΥΠΟΨΗΦΙΟΥ ΑΝΑΔΟΧΟΥ** | | |
| **ΕΠΩΝΥΜΙΑ ΥΠΟΨΗΦΙΟΥ:** |  | |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  | |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  | |
| **ΑΦΜ-Δ.Ο.Υ:** |  | |
| **ΝΟΜΙΜΟΣ ΕΚΠΡΟΣΩΠΟΣ:** |  | |
| **Α.Δ.Τ. (Νομίμου Εκπροσώπου):** |  | |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ:** |  | |
| **ΚΩΔΙΚΟΣ ΠΙΣΤΟΠΟΙΗΣΗΣ ΕΛΟΤ ΕΝ ISO/IEC 17021:2015:**  (Κεφ. 2 της Πρόσκλησης)**:** | |  |

|  |  |  |  |  |
| --- | --- | --- | --- | --- |
| **Β.ΤΕΧΝΙΚΗ ΠΡΟΣΦΟΡΑ** | | | | |
| **ΠΙΝΑΚΑΣ ΣΥΜΜΟΡΦΩΣΗΣ** | | | | |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** |
| **1.** | Η αρχιτεκτονική του Πληροφοριακού Συστήματος των Ηλεκτρονικών Ραντεβού θα περιλαμβάνει δυο επιμέρους υποσυστήματα, την εξωτερική εφαρμογή (Web Portal App) και την εσωτερική εφαρμογή διαχείρισης ραντεβού. | **ΝΑΙ** |  |
| **2.** | Η εξωτερική εφαρμογή θα υλοποιηθεί σε Java (Standard ή J2EE), σύμφωνα με τις προδιαγραφές ανάπτυξης εφαρμογών για το Taxisnet. Η πιστοποίηση χρήστη θα γίνεται χρησιμοποιώντας τις υποδομές πιστοποίησης του Taxisnet και την λειτουργικότητα Single Sign On που ήδη υπάρχει. Η εξωτερική εφαρμογή δεν θα τηρεί δεδομένα σε δική της βάση, αλλά θα αντλεί το σύνολο της πληροφορίας που χρειάζεται, μέσω επικοινωνίας με την εσωτερική εφαρμογή πάνω από κατάλληλο API. | **ΝΑΙ** |  |
| **3.** | Η εσωτερική εφαρμογή θα υλοποιηθεί ως σύστημα διαχείρισης υποθέσεων με τη χρήση εργαλείων και Συστημάτων Διαχείρισης Επιχειρησιακών Διαδικασιών (Business Process Management Systems). | **ΝΑΙ** |  |
| **4.** | Κάθε αίτημα για ραντεβού θα αντιμετωπίζεται ως μια υπόθεση, ενώ θα υλοποιηθούν και λειτουργικότητες όπως η κατασκευή συγκεντρωτικών αναφορών, η προβολή ημερολογίου, κ.λπ. που ξεφεύγουν από την διαχείριση και τη ροή εργασίας μιας υπόθεσης. | **ΝΑΙ** |  |
| **5.** | Το σύστημα θα πρέπει να έχει εγγενείς δυνατότητες διασύνδεσης με τρίτα συστήματα πιστοποίησης (LDAP), διαχείρισης χρηστών, ρόλων και οργανογράμματος, γραφικής διεπαφής εκτέλεσης ενεργειών (tasks), διασύνδεσης με το ELENXIS για την άντληση στοιχείων Ελέγχου (αριθμός Εντολής Ελέγχου, στοιχεία Ελεγκτή κ.λπ.) και με τα TAXIS και TAXISnet για την άντληση στοιχείων του φορολογουμένου. | **ΝΑΙ** |  |
| **6.** | Το Πληροφοριακό Σύστημα των Ηλεκτρονικών Ραντεβού θα εγκατασταθεί στην κεντρική υποδομή της Γενικής Γραμματείας Πληροφοριακών Συστημάτων Δημόσιας Διοίκησης (Γ.Γ.Π.Σ.Δ.Δ.), στο πλαίσιο της Συμφωνίας Επιπέδου Εξυπηρέτησης (SLA) μεταξύ Α.Α.Δ.Ε. και τη Γ.Γ.Π.Σ.Δ.Δ..  Η εγκατάσταση θα πραγματοποιηθεί από τον Ανάδοχο με την συνεργασία της Γ.Γ.Π.Σ.Δ.Δ σε εικονικές μηχανές (VM) ανεξάρτητες από το σύστημα της Ηλεκτρονικής Βιβλιοθήκης, με τις ακόλουθες προδιαγραφές:   * Για τον Διακομιστή Εξυπηρέτησης Εφαρμογών (Application Server) απαιτούνται:  | **Υποδομή** | **Ελάχιστες απαιτήσεις** | **Προτεινόμενη υποδομή** | | --- | --- | --- | | Λειτουργικό Σύστημα | Windows Server 2008 R2 | Windows Server 2012 R2  Standard Edtn | | Επεξεργαστής | Intel Xeon 2 cores 64 bit | 4 cores, 64 bit processor | | Μνήμη | 24 GB RAM | >= 32 GB RAM | | Storage | 400 GB SATA | >= 500 GB SATA ή SAS |  * Για τη βάση δεδομένων απαιτούνται δύο (2) **Διακομιστές Βάσης Δεδομένων** (Database Servers) και κατάλληλος χώρος αποθήκευσης (Storage) για τη δημιουργία Cluster, ως ακολούθως:  | **Υποδομή** | **Ελάχιστες απαιτήσεις** | **Προτεινόμενη υποδομή** | | --- | --- | --- | | Λειτουργικό Σύστημα | Windows Server 2008 R2 | Windows Server 2012 R2  Standard Edtn | | Επεξεργαστής | Intel Xeon 2 cores 64 bit | 4 cores, 64 bit processor | | Μνήμη | 24 GB RAM | >= 32 GB RAM | | Storage | 400 GB SATA | >= 600 GB SATA ή SAS | | **ΝΑΙ** |  |
| **7.** | Ως λογισμικό για τη Βάση Δεδομένων θα χρησιμοποιηθεί το MS SQL Server Cluster Standard Editon για την επίτευξη υψηλής διαθεσιμότητας αυτής (Actve - Passive).και η εγκατάσταση του θα πραγματοποιηθεί από τον Ανάδοχο με την συνεργασία της Γ.Γ.Π.Σ.Δ.Δ, στις κατάλληλες εικονικές μηχανές που θα εξασφαλίσει η Γ.Γ.Π.Σ.Δ.Δ., η οποία θα προμηθευθεί και θα παρέχει τις απαιτούμενες άδειες χρήσης. | **ΝΑΙ** |  |
| **8.** | Μετά την υπογραφή της σχετικής Σύμβασης θα πραγματοποιηθεί από τον Ανάδοχο τυπική και αναλυτική καταγραφή των απαιτήσεων, με ενδιάμεσο παραδοτέο μια τεχνική αναφορά οριστικοποίησης προδιαγραφών. Σε αυτή θα περιλαμβάνονται σενάρια χρήσης και σενάρια ελέγχων αποδοχής. Οι έλεγχοι αποδοχής θα πραγματοποιηθούν από την Α.Α.Δ.Ε. και τη Γ.Γ.Π.Σ.Δ.Δ. με βάση τα σενάρια που θα έχει παραδώσει ο Ανάδοχος και σε αυτούς θα περιλαμβάνονται έλεγχοι αποδοτικής λειτουργίας σε καταστάσεις αυξημένου φόρτου. | **ΝΑΙ** |  |
| **9.** | Ο ανάδοχος θα αναλάβει την εκπαίδευση μιας ομάδας στελεχών της Α.Α.Δ.Ε. που με τη σειρά της θα εκπαιδεύσει τους τελικούς χρήστες του Συστήματος, δηλαδή τους υπάλληλους, οι οποίοι θα είναι επιφορτισμένοι με το κλείσιμο των ραντεβού (γραμματείες Δ.Ο.Υ., εκπρόσωποι εξυπηρέτησης σε κεντρικό επίπεδο - Κ.Ε.Φ.) καθώς και τους ελεγκτές, τους επόπτες τους, τους προϊσταμένους των Δ.Ο.Υ. ή του εκάστοτε Τμήματος Ελέγχου, τους υπαλλήλους της Διεύθυνσης Ελέγχων και την ομάδα Κεντρικού Διαχειριστή (Κ.Ε.Φ.). | **ΝΑΙ** |  |
| **10.** | Για τους σκοπούς της εκπαίδευσης αλλά και για μελλοντική αναφορά θα δημιουργηθεί το αντίστοιχο εκπαιδευτικό υλικό (για τον τελικό χρήστη και για τον διαχειριστή) και υλικό τεκμηρίωσης. | **ΝΑΙ** |  |

**Γ.ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |  |
| --- | --- | --- | --- | --- |
| **ΣΥΝΟΛΙΚΟ ΚΟΣΤΟΣ ΠΡΟ Φ.Π.Α.:** | |  | | |
| **Φ.Π.Α.** | |  | | |
| **ΣΥΝΟΛΙΚΟ ΚΟΣΤΟΣ ΣΥΜΠ/ΜΕΝΟΥ Φ.Π.Α.:** | |  | | |
|  | | | | |
| **ΙΣΧΥΣ ΤΗΣ ΠΡΟΣΦΟΡΑΣ: εκατόν ογδόντα (180) ημέρες από την επόμενη της καταληκτικής ημερομηνίας υποβολής προσφορών.** | | | | |
|  |  | |  | **Ημ/νία ………………**  **Υπογραφή- Σφραγίδα** |

**ΠΑΡΑΡΤΗΜΑ Β**

**ΥΠΕΥΘΥΝΗ ΔΗΛΩΣΗ**

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………… ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (Α.Α.Δ.Ε.)** | | | | | | | | | | | | | | |
| Ο – Η Όνομα: |  | | | | | | | Επώνυμο: | |  | | | | | |
| Όνομα και Επώνυμο Πατέρα: | | | |  | | | | | | | | | | | |
| Όνομα και Επώνυμο Μητέρας: | | | |  | | | | | | | | | | | |
| Ημερομηνία γέννησης(2): | | | |  | | | | | | | | | | | |
| Τόπος Γέννησης: | | | |  | | | | | | | | | | | |
| Αριθμός Δελτίου Ταυτότητας: | | | |  | | | | | Τηλ: |  | | | | | |
| Τόπος Κατοικίας: | |  | | | Οδός: | |  | | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | Δ/νση Ηλ. Ταχυδρομείου (email): | | | | |  | | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  Ως …………………………………..(4) της εταιρείας/ατομικής επιχείρησης με την επωνυμία «……………..……………………………….…» και το διακριτικό τίτλο «……………………………...………....» που εδρεύει στην ……………………….…., στην οδό …………..……., Τ.Κ. ………….. με Α.Φ.Μ.: .………………………., Δ.Ο.Υ.: ………………………. . | | | | | | | | | | | | | | | | | | |
| α.) Αποδέχομαι τους όρους της υπ’ αρ. …………………………..………………….. Πρόσκλησης.  β.) Δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008. * παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.   γ.) Δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  δ.) Δεν έχω διαπράξει σοβαρό επαγγελματικό παράπτωμα ούτε μου έχει επιβληθεί ποινή αποκλεισμού από διαγωνισμούς και γενικότερα από τη σύναψη δημοσίων συμβάσεων.  ε.) Η εταιρεία/ατομική επιχείρηση με την επωνυμία «…………………………………………….…» δεν τελεί σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση από εκκαθαριστή ή από το δικαστήριο, δεν έχει υπαχθεί σε διαδικασία πτωχευτικού συμβιβασμού και δεν έχει αναστείλει τις επιχειρηματικές της δραστηριότητες.  στ.). Η εταιρεία/ατομική επιχείρηση με την επωνυμία «…………………………………………….…» έχει εκπληρώσει τις υποχρεώσεις της όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  ζ.) Αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού και ειδικότερα: 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας.  η.) Αναλαμβάνω την υποχρέωση προσκόμισης των απαιτούμενων δικαιολογητικών περί πλήρωσης των κριτήριων επιλογής της παραγράφου 3 της Πρόσκλησης. | | | | | | | | | | | | | | | | | | |

Ημερομηνία: ……………………………..

**Ο Δηλών- Εξουσιοδοτών**

(Υπογραφή)

|  |
| --- |
| (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.  (2) Αναγράφεται ολογράφως.  (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.  (4) Νόμιμος εκπρόσωπος/ διαχειριστής ή Πρόεδρος Δ.Σ., ή μέλος Δ.Σ. ανάλογα με την ιδιότητα του υπογράφοντα. |
| (5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. |